3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

ผลิตภัณฑ์ของบริษัทฯ แบ่งออกเป็น 2 สายการผลิต

1.  สายการฉีดชิ้นส่วนพลาสติก

บริษัทฯ เป็นผู้ให้บริการผลิตชิ้นส่วนพลาสติกด้วยกระบวนการฉีดขึ้นรูปพลาสติก
ภายหลังจากการฉีดขึ้นรูปแล้ว ชิ้นส่วนพลาสติกบางชนิดจะผ่านไปสู่กระบวนการอื่น เช่น การพ่นสี
(Spray Painting) การพิมพ์สี (Silk-Screen & Hot Stamping)
รวมถึงการประกอบชิ้นส่วนพลาสติก (Sub-Assembly) โดยบริษัทฯ
แบ่งสายการผลิตชิ้นส่วนพลาสติกออกเป็น 3 กลุ่ม ดังนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

  ผลิตภัณฑ์ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร แผงหน้า กระจังต่าง
  ๆ ฝาครอบล้อ ยางกันโคลน ฝาครอบเครื่องยนต์ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

  ผลิตภัณฑ์ของบริษัทฯในกลุ่มนี้ เช่น ชิ้นส่วนภายนอกและภายในของตู้เย็น เครื่องปรับอากาศ
  เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

  ผลิตภัณฑ์ของบริษัทฯ ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์
  สำหรับสินค้าอุปโภคบริโภค เช่น ฝาครอบกระป๋องสี กระปุกสำลี เป็นต้น

บริษัทฯ
มีกระบวนการควบคุมคุณภาพของสินค้าโดยจะทำการตรวจสอบและควบคุมคุณภาพของสินค้าทุกขั้นตอน
ตั้งแต่การตรวจสอบวัตถุดิบนำเข้า
การตรวจสอบในกระบวนการผลิตและการตรวจสอบในขั้นตอนสุดท้ายก่อนจัดส่งสินค้าให้ลูกค้า
รวมถึงการให้บริการของบริษัทฯ ที่มีความรวดเร็วและถูกต้องในการจัดส่ง
ซึ่งทำให้ลูกค้ามีความเชื่อมั่นและความพึงพอใจในคุณภาพของผลิตภัณฑ์ของบริษัทฯ สูงสุด

3.1.2. สายการผลิต และซ่อมแซมแม่พิมพ์

ก) การออกแบบและผลิตแม่พิมพ์

บริษัทฯ เป็นผู้ให้บริการออกแบบ และผลิต แม่พิมพ์สำหรับการฉีดพลาสติก บริษัทฯ มีทีมงานออกแบบ
และผลิตแม่พิมพ์โดยผู้เชี่ยวชาญที่มีประสบการณ์ในการผลิตแม่พิมพ์มากกว่า 10 ปี ประกอบกับบริษัทฯ
ได้นำคอมพิวเตอร์มาใช้ในขั้นตอนการออกแบบ (CAD : Computer Aid Design)
และข้อมูลโครงแบบจะถูกส่งต่อมายังเครื่องผลิตแม่พิมพ์ที่ควบคุมด้วยคอมพิวเตอร์ (CAM :
Computer Aid Manufacturing) ซึ่งทำให้แม่พิมพ์ที่ผลิตออกมานั้นมีคุณภาพดี
มีความถูกต้องตามแบบที่ต้องการ นอกจากนี้บริษัทฯ
ได้มีการจัดส่งช่างผลิตแม่พิมพ์ไปอบรมความรู้ในการผลิตแม่พิมพ์ทั้งในประเทศและต่างประเทศ
เพื่อนำมาพัฒนาการผลิตแม่พิมพ์ของบริษัทฯ

ข) การซ่อมแซมแม่พิมพ์

นอกเหนือจากการให้บริการผลิตแม่พิมพ์แล้ว บริษัทฯ
ยังมีบริการซ่อมแซมแม่พิมพ์ที่ชำรุดที่เกิดจากการใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อ มั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซมได้ทันทีโดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

ค) กระบวนการผลิต

บริษัทฯ มีขั้นตอนของกระบวนการผลิต แสดงภาพผังกระบวนการต่อไปนี้

  [][][][][][][]

  การส่งเสริมการลงทุนจากสำนักงานคณะกรรมการส่งเสริมการลงทุน (BOI)

บริษัท ที.กรุงไทยอุตสาหกรรม จำกัด (มหาชน)
ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ในเขต 3
(จังหวัดปราจีนบุรี) สำหรับโรงงานแห่งที่ 2 ซึ่งตั้งสถานประกอบการอยู่ในเขตอุตสาหกรรม
ซึ่งเริ่มรับรู้รายได้จากการประกอบกิจการในเดือนเมษายน 2547
โดยสรุปสาระสำคัญที่ได้รับการส่งเสริม ดังนี้

1.  ได้รับยกเว้นอากรขาเข้า สำหรับเครื่องจักรใหม่ที่ใช้ในกิจการ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน เป็นระยะเวลา 8 ปี นับจากวันที่เริ่มมีรายได้จากการประกอบกิจการ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ
    เพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

4.  ได้รับยกเว้นอากรขาเข้า สำหรับวัตถุดิบหรือวัสดุจำเป็น สำหรับส่วนที่ผลิต เพื่อการส่งออก
    เป็นระยะเวลา 5 ปี นับแต่วันนำเข้าครั้งแรก

3.2 การตลาดและภาวการณ์แข่งขัน

  3.2.1. การตลาด

กลยุทธ์การตลาด

จากการดำเนินธุรกิจเป็นระยะเวลา 30 ปี ทำให้บริษัทฯ
ทราบถึงความต้องการของกลุ่มลูกค้าของบริษัทฯ ว่า
ลูกค้าส่วนใหญ่ไม่ได้มุ่งเน้นด้านราคาเพียงอย่างเดียว
แต่มุ่งเน้นด้านความน่าเชื่อถือและความไว้วางใจในคุณภาพของสินค้าและความสามารถในการให้บริการ
ดังนั้น บริษัทฯ จึงใช้กลยุทธ์การตลาดที่มุ่งเน้นในการตอบสนองตามความต้องการของลูกค้า
ทั้งในระยะสั้นและระยะยาว โดยกำหนดเป็นนโยบายของบริษัทฯ ไว้ดังนี้

Q (Quality) : คุณภาพของผลิตภัณฑ์ของบริษัทฯ
ต้องได้มาตรฐานและมีคุณภาพเป็นที่ยอมรับของลูกค้าและมีคุณภาพที่สามารถแข่งขันกับผู้ผลิตรายอื่นได้

C (Cost) : ต้นทุนการผลิตต่ำกว่าอุตสาหกรรม บริษัทฯ เน้นการควบคุมค่าใช้จ่ายในการผลิต
โดยการเพิ่มผลิตผลของการผลิตและลดปริมาณของเสียจากการผลิตให้ต่ำที่สุด

D (Delivery) :
การจัดส่งสินค้าที่มีประสิทธิภาพสามารถจัดส่งสินค้าได้ตรงตามเวลาและใช้ระยะเวลาการส่งมอบสั้น
โดยบริษัทฯ มีการจัดตั้งหน่วยบริการจัดส่งที่สามารถจัดส่งสินค้าได้อย่างตรงเวลา

M (Management) :
การบริหารงานอย่างมีประสิทธิภาพที่การกำหนดนโยบายและกลยุทธ์การบริหารจากคณะกรรมการบริหารซึ่งเน้นการเพิ่มประสิทธิภาพในการบริหารงานและกำหนดแนว
ทางการตลาด โดยนำระบบมาตรฐานคุณภาพต่าง ๆ เข้ามาใช้ในการจัดการ เช่น QS 9000, ISO
9001 จนถึง ISO/ TS 16949 และ ISO 14000 รวมถึง TPM และ TPS เป็นต้น
เพื่อสร้างความพึงพอใจให้กับลูกค้า

E (Engineering) : ส่งเสริมและพัฒนาความสามารถทางวิศวกรรมของบริษัทฯ
ให้ทันสมัยและพัฒนาไปสู่การร่วมออกแบบผลิตภัณฑ์กับลูกค้า
เพื่อให้มีความสามารถในการบริการได้อย่างครบวงจร (One-Stop Service)

ลักษณะลูกค้าและกลุ่มลูกค้าเป้าหมายของบริษัทฯ

  บริษัทฯ แบ่งกลุ่มลูกค้าเป้าหมายของบริษัทฯ ออกเป็น 4 กลุ่ม ตามประเภทของผลิตภัณฑ์ ดังนี้

1. ลูกค้ากลุ่มอุตสาหกรรมยานยนต์ ลูกค้ากลุ่มนี้ ได้แก่ บริษัทฯ ผู้ผลิตรถยนต์ชั้นนำต่างๆ
รวมทั้งผู้ป้อนชิ้นส่วนยานยนต์ โดยมีสัดส่วนการจำหน่ายลูกค้ากลุ่มนี้ปี 2551 เท่ากับร้อยละ 61.03
ของรายได้รวม

2. ลูกค้ากลุ่มอุตสาหกรรมเครื่องใช้ไฟฟ้า ลูกค้ากลุ่มนี้ ได้แก่
ผู้ผลิตเครื่องใช้ไฟฟ้าสำหรับใช้ในสำนักงานและในครัวเรือนต่างๆ โดยมีสัดส่วนการจำหน่ายปี 2551
เท่ากับร้อยละ 26.62 ของรายได้รวม

3. ลูกค้ากลุ่มอุตสาหกรรมอื่นๆ ลูกค้ากลุ่มนี้ ได้แก่ ผู้ผลิตสินค้าต่างๆ ที่ใช้พลาสติกเป็นส่วนประกอบ
การจำหน่าย ปี 2551 เท่ากับร้อยละ 4.57 ของรายได้รวม

4. ลูกค้ากลุ่มผลิตและซ่อมแซมแม่พิมพ์ ในปี 2551 มีสัดส่วนการจำหน่ายลูกค้ากลุ่มนี้ เท่ากับร้อยละ
7.38 ของรายได้รวม

การจำหน่ายและช่องทางการจำหน่าย

  บริษัทฯ จำหน่ายสินค้าของบริษัทฯ โดยตรงกับลูกค้า (End User)
  โดยไม่ผ่านตัวแทนจำหน่ายและเป็นการจำหน่ายทั้งหมดภายในประเทศ แต่สินค้าของบริษัทฯ
  บางส่วนจะถูกนำไปประกอบและจำหน่ายไปยังต่างประเทศ (Indirect Export)
  ในรูปแบบของสินค้าสำเร็จรูปและชิ้นส่วน ซึ่งลูกค้าของบริษัทฯ ส่วนใหญ่เป็นบริษัทฯ
  ของประเทศญี่ปุ่น ซึ่งโดยปรกติจะมีบริษัทฯ ในเครือเป็นผู้ผลิตหรือจัดหาสินค้าให้
  แต่จากประสบการณ์และผลงานที่ผ่านมาของบริษัทฯ ทำให้ผลิตภัณฑ์ชิ้นส่วนพลาสติกของบริษัทฯ
  เป็นที่ยอมรับของผู้ผลิตยานยนต์และผู้ผลิตเครื่องไฟฟ้าชั้นนำจากประเทศญี่ปุ่น เนื่องจากบริษัทฯ
  ได้เรียนรู้ระบบการทำงานของบริษัทฯ ญี่ปุ่นและนำมาพัฒนาผลิตภัณฑ์และการทำงานของบริษัทฯ
  ให้สามารถให้บริการได้เท่าเทียมกับบริษัทฯ ญี่ปุ่น ประกอบกับ บริษัทฯ
  มีการพัฒนาบุคลากรทุกระดับ รวมถึงมาตรฐานในการผลิตตลอดเวลา
  และมีการทำงานร่วมกันอย่างใกล้ชิดกับลูกค้า ทำให้ทราบถึงความต้องการของลูกค้าเป็นอย่างดี
  ซึ่งทำให้บริษัทฯ
  เป็นผู้ผลิตชิ้นส่วนพลาสติกยานยนต์และเครื่องใช้ไฟฟ้าสัญชาติไทยที่ได้การยอมรับในเรื่องผลิตภัณฑ์และบริการ
  และบริษัทฯ สามารถเข้าไปเสนอบริการให้แก่ผู้ผลิตรายอื่นของทั้งสองกลุ่มอุตสาหกรรมได้

3.2.2 ภาวะอุตสาหกรรมและการแข่งขัน

โครงสร้างอุตสาหกรรม

  ผลิตภัณฑ์ที่บริษัทฯ ผลิตและจำหน่ายให้กับลูกค้า เป็นชิ้นส่วนพลาสติกเพื่อการพาณิชย์
  ซึ่งเป็นธุรกิจอุตสาหกรรมสนับสนุน (Supporting Industry) ที่สำคัญ
  เนื่องจากชิ้นส่วนพลาสติกดังกล่าวจะนำไปประกอบเป็นสินค้าสำเร็จรูปและจัดจำหน่ายให้กับผู้บริโภคขั้นสุดท้าย
  (End Users)

  ปัจจุบันการผลิตชิ้นส่วนพลาสติกแบบการฉีดขึ้นรูป (Injection Molding)
  เพื่อการพาณิชย์เป็นอุตสาหกรรมการผลิตที่มีการเติบโตอย่างรวดเร็ว
  เนื่องจากชิ้นงานมีคุณสมบัติที่สามารถทนต่อแรงบิด แรงกระแทก น้ำหนักเบา
  ที่เป็นที่ต้องการของอุตสาหกรรมยานยนต์
  อุตสาหกรรมเครื่องใช้ไฟฟ้าและอิเล็กทรอนิกส์ซึ่งอุตสาหกรรมการผลิตชิ้นส่วนพลาสติกแบบการฉีดขึ้นรูป
  ดังนั้นภาวะอุตสาหกรรมหลักที่มีความเกี่ยวข้องกับการประกอบธุรกิจของบริษัทฯ จะมีดังต่อไปนี้

อุตสาหกรรมยานยนต์ ( ข้อมูลจากสถาบันยานยนต์ )

การผลิตรถยนต์

ในปี 2551 (ม.ค.– ธ.ค.) มีปริมาณการผลิตรถยนต์ทั้งสิ้น 1,394,029 คัน โดยแบ่งเป็น
รถยนต์นั่ง จำนวน 401,474 คัน รถกระบะ 1 ตัน จำนวน 974,775 คัน และ
รถยนต์เพื่อการพาณิชย์ (ไม่รวมรถกระบะ 1 ตัน) จำนวน 17,780 คัน
การผลิตรถยนต์รวมเมื่อเทียบกับช่วงเดียวกันของปี 2550 เพิ่มขึ้นร้อยละ 8.29
โดยประเภทรถยนต์ที่มีอัตราการผลิตเพิ่มขึ้นมากที่สุด คือ รถยนต์นั่งมีอัตราการผลิตเพิ่มขึ้นร้อยละ
27.27 รองลงมาคือรถกระบะ 1 ตัน มีอัตราการผลิตเพิ่มขึ้นร้อยละ 2.78
ส่วนรถยนต์เพื่อการพาณิชย์ (ไม่รวมรถกระบะ 1 ตัน) มีการผลิตลดลง ร้อยละ 24.41

ตารางยอดผลิตรถยนต์ในประเทศไทย

ผลิตรถยนต์ในประเทศไทยตั้งแต่ปี พ.ศ.2544 – 2551 (แยกตามประเภทรถ) หน่วย : คัน

  --------------------------------- --------- --------- --------- --------- ----------- ----------- ----------- ----------- -------------- -------
  รายการ                            2544      2545      2546      2547      2548        2549        2550        2551        % การเปลี่ยนแปลง 
                                                                                                                            51/50          

  รถยนตนั่ง                          156,066   169,321   251,684   304,349   277,603     298,819     315,444     401,474     27.27%         

  รถยนตเพื่อการพาณิชย์(ไมรวมรถกระบะ 1 9,382     12,774    20,925    25,818    24,846      22,456      23,522      17,780      -24.41%        
  ตัน)                                                                                                                                      

  รถกระบะ 1 ตัน                      289,349   382,297   468,938   597,914   822,867     866,769     948,380     974,775     2.78%          

  รถยนตนั่งตรวจการณ์(OPV)**           4,621     20,559    8,965     -         -           -           -           -           -              

  รวม                               459,418   584,951   750,512   928,081   1,125,316   1,188,044   1,287,346   1,394,029   8.29%          

  เพิ่มขึ้น/ ลดลง (%)                   11.58%    27.32%    28.30%    23.66%    21.25%      5.57%       8.36%       8.29%                      
  --------------------------------- --------- --------- --------- --------- ----------- ----------- ----------- ----------- -------------- -------

หมายเหตุ : 1.ในปี 2533 – 2538
ยอดขายรถยนต์นั่งตรวจการณ์ไม่ได้แยกออกจากรถยนต์เพื่อการพาณิชย์

2. รถกระบะ 1 ตัน ได้รวมทั้งรถ Double Cab และ รถ PPV ไว้ในที่นี้ด้วย

3. ตั้งแต่ปี 2547 เป็นต้นไป รถยนต์นั่งตรวจการณ์ (OPV)
ได้รวมในรถยนต์นั่งตามการเก็บภาษีสรรสามิต

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

การจำหน่ายรถยนต์ในประเทศ

ในปี 2551 (ม.ค. – ธ.ค.) มีปริมาณการจำหน่ายรถยนต์รวม 615,269 คัน
ซึ่งคิดเป็นอัตราการเติบโตลดลงร้อยละ 2.53 เมื่อเทียบกับช่วงเดียวกันของปี 2550 (631,251
คัน)

ตารางยอดขายรถยนต์ในประเทศไทย

ยอดขายรถยนต์ในประเทศไทย ตั้งแต่ปี พ.ศ.2544 – 2551 (แยกตามประเภทรถ) หน่วย : คัน

  --------------------------------- --------- --------- --------- --------- --------- --------- --------- --------- ------------------- -------
  รายการ                            2544      2545      2546      2547      2548      2549      2550      2551      % การเปลี่ยนแปลง51/50 

  รถยนตนั่ง                          104,502   126,353   179,005   209,110   188,211   191,763   182,767   239,954   31.29%              

  รถยนตเพื่อการพาณิชย์(ไมรวมรถกระบะ 1 17,541    20,123    28,565    36,038    40,163    36,907    42,619    41,033    -3.72%              
  ตัน)                                                                                                                                   

  รถกระบะ 1 ตัน                      168,639   241,266   309,114   368,911   469,657   449,796   405,865   334,282   -17.64%             

  รถอื่น ๆ                            6,370     21,620    16,492    11,967    5,401     3,695     -         -         0.00%               

  รวม                               297,052   409,362   533,176   626,026   703,432   682,161   631,251   615,269   -2.53%              

  เพิ่มขึ้น/ ลดลง (%)                   13.30%    37.81%    30.25%    17.41%    12.36%    -3.02%    -7.46%    -2.53%                        
  --------------------------------- --------- --------- --------- --------- --------- --------- --------- --------- ------------------- -------

หมายเหตุ : ตั้งแต่ปี 2547 เป็นต้นไป รถกระบะ 1 ตัน ได้รวมรถยนต์นั่งกึ่งบรรทุก (PPV)

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

ตารางรายละเอียดยอดขายรถยนต์แต่ละประเภท

[]

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

  ตลาดรถยนต์นั่ง ตลาดรถยนต์นั่งยังมีการเติบโตอย่างมาก โดยมียอดขายทั้งสิ้น 239,954 คัน
  คิดเป็นอัตราการเติบโตเมื่อเทียบกับช่วงเดียวกันของปี 2550 (182,767 คัน) เพิ่มขึ้นร้อยละ
  31.29 รถยนต์นั่งขนาด 1,501-1,800 CC มีปริมาณการขายเพิ่มขึ้นมากที่สุด ร้อยละ 46.90
  ในขณะเดียวกันรถยนต์นั่งขนาด 2,501-3,000 CC ขึ้นไปมีปริมาณการขายลดลงมากที่สุด
  คือร้อยละ 29.07

  ตลาดรถกระบะ 1 ตัน ตลาดรถกระบะ 1 ตัน ซึ่งเป็นส่วนหนึ่งของรถยนต์เพื่อการพาณิชย์
  และถือเป็นประเภทรถที่มีตลาดใหญ่ที่สุดของไทย มียอดขายทั้งสิ้น 334,282 คัน
  (ทั้งนี้ยอดขายดังกล่าวได้รวมรถยนต์นั่งกึ่งบรรทุก (PPV) จำนวน 22,812 คัน)
  โดยมีอัตราการเติบโตเมื่อเทียบกับช่วงเดียวกันของปี 2550 (405,865 คัน) ลดลงร้อยละ
  17.64

  ตลาดรถเพื่อการพาณิชย์ (ไม่รวมรถกระบะ 1 ตัน) ได้แก่ รถบรรทุกขนาดต่าง ๆ ประกอบด้วย
  รถบรรทุกน้อยกว่า 1 ตัน รถบรรทุกขนาดน้อยกว่า 5 ตัน รถบรรทุกขนาดใหญ่ และรถโดยสาร
  (VAN & MICRO BUS) มียอดขายจำนวน 41,033 คัน
  มีอัตราการเติบโตเมื่อเทียบกับช่วงเดียวกันของปี 2550 (42,619 คัน) ลดลงร้อยละ 3.72
  โดยที่รถบรรทุกน้อยกว่า 5 ตัน มีอัตราการเติบโตลดลงมากที่สุด คือลดลงร้อยละ 28.33
  ในขณะที่รถกระบะขนาดบรรทุกน้อยกว่า 1 ตัน มีอัตราการเติบโตสูงสุดถึงร้อยละ 246.54

ตารางสัดส่วนรถยนต์ที่จำหน่ายในเดือนมกราคม - ธันวาคม 2551

[]

การส่งออกรถยนต์ 

จากข้อมูลของผู้ผลิตและประกอบรถยนต์ มีการส่งออกรถยนต์ในปี 2551 (ม.ค.–ธ.ค.) จำนวน
776,241 คัน เพิ่มขึ้นจากช่วงเดียวกันของปี 2550 ร้อยละ 12.48
สำหรับมูลค่าการส่งออกรถยนต์ในปี 2551 (ม.ค.- ธ.ค.) นี้ มีมูลค่าทั้งสิ้น 351,640.71
ล้านบาท มีมูลค่าเพิ่มขึ้นจากช่วงเดียวกันของปี 2550 ร้อยละ 14.69
รถยนต์ประเภทที่มีการส่งออกมากที่สุด ได้แก่ รถกระบะ รองลงมาคือ รถยนต์นั่ง

ตารางการส่งออกรถยนต์ของไทยปี 2544-2551

ยอดการส่งออกรถยนต์ของไทยปี 2544-2551 (จำนวนคัน และมูลค่า : ล้านบาท)

  --------------------- ------------ ----------- ------------ ------------ ------------ ------------ ------------ ------------ -------------- -------
  รายการ                2544         2545        2546         2547         2548         2549         2550         2551         % การเปลี่ยนแปลง 
                                                                                                                               51/50          

  จำนวน (คัน)            175,293      181,471     235,042      332,053      440,715      538,966      690,100      776,241      12.48%         

  มูลคา (ลานบาท)       107,917.99   82,825.94   138,161.38   149,232.80   203,025.36   240,764.09   306,595.20   351,640.71   14.69%         

  %การเปลี่ยนแปลง(คัน)     14.69%       3.52%       29.52%       41.27%       32.72%       22.29%       28.04%       12.48%                      

  %การเปลี่ยนแปลง(มูลค่า)   29.95%       -23.25%     66.81%       8.01%        35.05%       18.59%       27.34%       14.69%                      
  --------------------- ------------ ----------- ------------ ------------ ------------ ------------ ------------ ------------ -------------- -------

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

บทสรุป

สภาวะอุตสาหกรรมยานยนต์ในช่วงเดือนมกราคม - ธันวาคม ปี 2551 มีปริมาณการผลิตรถยนต์รวม
จำนวน 1,394,029 คัน เมื่อเปรียบเทียบกับช่วงเดียวกันของปี 2550 (1,287,346 คัน)
มีอัตราเพิ่มขึ้นร้อยละ 8.29 ปริมาณการจำหน่ายรถยนต์ในประเทศรวมจำนวน 615,269 คัน
เมื่อเปรียบเทียบกับช่วงเดียวกันของปี 2550 (631,251 คัน) ลดลงร้อยละ 2.53
ปริมาณการส่งออกรถยนต์ จำนวน 776,241 คัน เมื่อเปรียบเทียบกับช่วงเดียวกันของปี 2550
(690,100 คัน) เพิ่มขึ้นร้อยละ 12.48

สำหรับตลาดรถจักรยานยนต์มีการผลิตรถจักรยานยนต์สำเร็จรูป (CBU) จำนวน 1,924,315 คัน
เมื่อเทียบกับช่วงเดียวกันของปี 2550 (1,653,985 คัน) คิดเป็นอัตราเพิ่มขึ้นร้อยละ 16.34
และมีปริมาณการจำหน่ายรถจักรยานยนต์ในประเทศรวมจำนวน 1,703,376 คัน
เมื่อเปรียบเทียบกับช่วงเดียวกันของปี 2550 (1,598,613 คัน) เพิ่มขึ้นร้อยละ 6.55
ยอดส่งออกรถจักรยานยนต์รวมทั้ง CBU และ CKD มีจำนวนทั้งสิ้น 1,255,212 คัน
ลดลงจากช่วงเดียวกันของปี 2550 (1,789,485 คัน) ร้อยละ 29.86 โดยแบ่งเป็น CBU จำนวน
150,948 คัน และ CKD จำนวน 1,205,264 ชุด

สถานการณ์การส่งออกยานยนต์และชิ้นส่วนยานยนต์ในปี 2551 (ม.ค.– ธ.ค.)
จากข้อมูลของกรมเจรจาการค้าระหว่างประเทศ
พบว่ามีมูลค่าการส่งออกยานยนต์และชิ้นส่วนยานยนต์รวมทั้งสิ้น 708,859.02 ล้านบาท
จำแนกเป็นส่งออกรถยนต์มูลค่า 346,162.54 ล้านบาท (ส่งออกสัดส่วนร้อยละ 48.83 )
ส่งออกรถจักรยานยนต์มูลค่า 16,810.29 ล้านบาท (ส่งออกสัดส่วนร้อยละ 2.37)
และส่งออกชิ้นส่วนยานยนต์ มูลค่า 345,886.18 ล้านบาท (ส่งออกสัดส่วนร้อยละ 48.79)
โดยการส่งออกชิ้นส่วนยานยนต์นั้นจำแนกเป็นการส่งออกชิ้นส่วนรถยนต์มูลค่า 322,051.23
ล้านบาทและการส่งออกชิ้นส่วนรถจักรยานยนต์ มูลค่า 23,834.95 ล้านบาท

การส่งออกชิ้นส่วนยานยนต์ที่ส่งออกโดยผู้ประกอบรถยนต์ในปี 2551 (ม.ค.- ธ.ค.)
ประกอบด้วยชิ้นส่วน OEM Parts มูลค่า 132,813.68 ล้านบาท เครื่องยนต์มูลค่า 18,029.29
ล้านบาท Spare parts มูลค่า 11,007.04 ล้านบาท Jig และ Die มูลค่า 2,121.94
ล้านบาท และชิ้นส่วนยานยนต์อื่น ๆ มูลค่า 957.44 ล้านบาท รวมมูลค่าการส่งออกชิ้นส่วน
ยานยนต์ที่ส่งออกโดยผู้ประกอบรถยนต์ทั้งสิ้น 164,929.39 ล้านบาท เพิ่มขึ้นจากช่วงเดียวกันของปี
2550 ร้อยละ 24.46

การนำเข้ายานยนต์และชิ้นส่วนในปี 2551 (ม.ค. – ธ.ค.)
จากข้อมูลของกรมเจรจาการค้าระหว่างประเทศ
มีการนำเข้ายานยนต์และชิ้นส่วนยานยนต์คิดเป็นมูลค่า 276,849.92 ล้านบาท
โดยเป็นการนำเข้ารถยนต์มูลค่า 31,844.76 ล้านบาท นำเข้ารถจักรยานยนต์มูลค่า 438.23
ล้านบาท และ นำเข้าชิ้นส่วนยานยนต์มูลค่า 244,566.93 ล้านบาท
(แยกเป็นนำเข้าชิ้นส่วนรถยนต์มูลค่า 230,453.23 ล้านบาทและนำเข้าชิ้นส่วนรถจักรยานยนต์มูลค่า
14,113.70 ล้านบาท)

เมื่อคิดมูลค่าส่วนต่างของการนำเข้าและส่งออกของยานยนต์และชิ้นส่วนยานยนต์ข้างต้นแล้ว
มีมูลค่าการส่งออกมากกว่านำเข้า 432,009.10 ล้านบาท เพิ่มขึ้นเมื่อเทียบกับปี 2550
คิดเป็นร้อยละ 15.46

อุตสาหกรรมเครื่องใช้ไฟฟ้า

ภาวะอุตสาหกรรมเครื่องใช้ไฟฟ้าชะลดตัวลดลงในช่วงเดือนมกราคมถึงเดือนพฤศจิกายน 2551
โดยปรับตัวลดลง ร้อยละ 4.33 เมื่อเทียบกับช่วงเดียวกันของปีก่อน
เนื่องจากมีการปรับตัวลดลงอย่างต่อเนื่องในช่วงตั้งแต่เดือนพฤษภาคมถึงพฤศจิกายน 2551

สินค้าที่มีการปรับตัวลดลงจากการปรับตัวตามเทคโนโลยีที่เปลี่ยนแปลงไปและการบริโภคสินค้าที่สามารถทดแทนกันได้
ได้แก่ เครื่องรับโทรทัศน์สีประเภท CRT และ พัดลม เป็นต้น

ส่วนสินค้าที่ปรับตัวเพิ่มขึ้นในอัตราที่ชะลอลงในช่วง 11 เดือนแรกปี 2551 ได้แก่ เครื่องปรับอากาศ
โดยเฉพาะเครื่องปรับอากาศแบบแยกส่วน-แฟนคอยล์ยูนิตค่อนข้างผันผวนทำให้ในช่วง 11
เดือนแรกปรับตัวลดลงร้อยละ 1.59

ผลิตภัณฑ์ที่ปรับตัวลดลงเนื่องจากตลาดส่งออกชะลอตัว ได้แก่ สายไฟฟ้า
ทั้งนี้เนื่องจากอัตราการขยายตัวชะลอลงในตลาดญี่ปุ่นเป็นหลัก

ส่วนเครื่องใช้ไฟฟ้าขนาดเล็ก เช่น กระติกน้ำร้อน หม้อหุงข้าว เป็นต้น
ปรับตัวสูงขึ้นโดยมีอัตราการขยายตัว ร้อยละ9.45 และ ร้อยละ 9.83 ตามลำดับ ทั้งนี้
อัตราการขยายตัวตั้งแต่ในช่วงกลางปี 2550
ที่ผ่านมาหลังจากได้มีการปรับระบบการทำงานเป็นแบบระบบดิจิตอล
การปรับปรุงผลิตภัณฑ์ให้หลากหลายหน้าที่การทำงานมากขึ้น เช่น หม้อหุงข้าวพร้อมนึ่ง
แต่ราคาโดยเฉลี่ยปรับตัวสูงขึ้น ส่วนใหญ่จัดซื้อทดแทนสินค้าที่มีอยู่ในระบบเดิม
และมีคุณลักษณะอเนกประสงค์มากขึ้น รวมถึงการปรับเป็นระบบดิจิตอล ขณะที่ เมื่อ 2-3 ปีก่อนหน้าปี
2550 ได้รับผลกระทบมากจากการโจมตีของสินค้าจีนที่มีราคาถูกแต่ไม่เป็นที่ยอมรับด้านคุณภาพ
ซึ่งปัจจุบันยอดการผลิตปรับตัวเพิ่มขึ้นอย่างต่อเนื่องพร้อมด้วยราคาเหมาะสมสามารถแข่งขันได้ในตลาด

ภาวะอุตสาหกรรมเครื่องใช้ไฟฟ้า

ภาวะการผลิตเครื่องใช้ไฟฟ้า

ภาพดัชนีผลผลิตอุตสาหกรรมไฟฟ้ารายเดือนในช่วงปี 2549-2551 (ช่วงเดือนม.ค.-พ.ย.)

[]

ภาวะการผลิตเครื่องใช้ไฟฟ้า เริ่มมีสัญญาณชะลอตัวลงตั้งแต่ไตรมาสที่ 2 โดยสินค้าที่ปรับตัวลดลง 2
ไตรมาสติดต่อกัน เช่น สายไฟฟ้า โดยในช่วง 11 เดือนแรก ปรับตัวลดลงแล้ว ร้อยละ 19.35
อันเนื่องมาจากตลาดส่งออกหลัก ซึ่งส่วนใหญ่ส่งออกไปยังตลาดญี่ปุ่นที่มีการชะลอลงในช่วงนี้
ตลาดหลักที่ไทยส่งออกเข้าสู่ภาวะเศรษฐกิจถดถอยทำให้การส่งออกปรับตัวลดลง
และการสั่งซื้อสินค้าชะลอลงซึ่งเกรงว่าจะก่อให้เกิดภาวะขาดสภาพคล่องหรือชำระเงินล่าช้า
นอกจากนี้เริ่มมีการต่อรองราคาและปริมาณสินค้ามากขึ้นและมีแนวโน้มว่าหยุดการผลิตเพื่อส่งออกในที่สุดจากคำสั่งซื้อที่ลดลงอย่างมาก

สินค้าที่ปรับตัวลดลงยังคงเป็นสินค้าที่มีการปรับเปลี่ยนเทคโนโลยี ได้แก่
โทรทัศน์สีเล็กกว่าหรือเท่ากับ 20 นิ้ว โทรทัศน์สีขนาดจอเท่ากับ 21 นิ้ว หรือมากกว่า 21 นิ้วขึ้นไป
หรือสินค้าที่ยังไม่มีการปรับเปลี่ยนเทคโนโลยีแล้วหรือน้อยมาก เช่น พัดลม
ซึ่งสามารถมองโอกาสจากความต้องการของผู้ซื้อที่มีความเชื่อมั่นในการบริโภคลดลงอาจจะปรับเปลี่ยนพฤติกรรมเพื่อซื้อสินค้าทดแทนที่มีราคาถูกกว่าก็เป็นได้
นอกจากนี้ เครื่องรับโทรทัศน์ยังคงมีการไปเปิดตลาดใหม่ทางอินเดียและแอฟริกาได้อีกด้วย

ตารางดัชนีผลผลิตอุตสาหกรรมเครื่องใช้ไฟฟ้าช่วงเดือน ม.ค.-พ.ย. ปี 2551

[]

ตารางดัชนีผลผลิตอุตสาหกรรมเครื่องใช้ไฟฟ้ารายไตรมาสปี 2551 และช่วงเดือน ม.ค.-พ.ย. 51

+-------------------------+----------+---------+----------+----------+
| ดัชนีผลผลิตอุตสาหกรรม       | 2551     |         |          |          |
+-------------------------+----------+---------+----------+----------+
|                         | ไตรมาสที่  | ไตรมาสที่ | ไตรมาสที่  | ม        |
|                         | 1        | 2       | 3        | .ค.-พ.ย. |
+-------------------------+----------+---------+----------+----------+
| ดัชนีผลผลิตอุตสาหกรรมไฟฟ้า   | 143.59   | 135.47  | 121.80   | 128.19   |
+-------------------------+----------+---------+----------+----------+
| อัตราการเปลี่ยนแปลง        | 15.00    | -5.65   | -10.09   | -        |
|                         |          |         |          |          |
| เมื่อเทียบกับไตรมาสก่อน (%)  |          |         |          |          |
+-------------------------+----------+---------+----------+----------+
| อัตราการเปลี่ยนแปลง        | 7.63     | -2.70   | -8.78    | -4.33    |
|                         |          |         |          |          |
| เม                      |          |         |          |          |
| ื่อเทียบกับช่วงเดียวกันของปีก่อน |          |         |          |          |
| (%)                     |          |         |          |          |
+-------------------------+----------+---------+----------+----------+

ที่มา : สำนักงานเศรษฐกิจอุตสาหกรรม, มกราคม 2552

ภาวะการส่งออกเครื่องใช้ไฟฟ้า

มูลค่าส่งออกเครื่องใช้ไฟฟ้าช่วงเดือนมกราคมถึงพฤศจิกายน 2551 ปรับตัวเพิ่มขึ้นร้อยละ 11.71
มีมูลค่าส่งออก 16,650.08 ล้านเหรียญสหรัฐ
ค่อนข้างทรงตัวในตลาดสหรัฐอเมริกาและอียูเหลือเพียงร้อยละ 0.26 และ 0.67 ตามลำดับ

ขณะที่ตลาดเอเชีย ได้แก่ อาเซียน ตะวันออกกลาง
และจีนกลับขยายตัวเพิ่มขึ้นในอัตราที่สูงมากโดยปรับตัวเพิ่มขึ้น ร้อยละ 31.64 26.05 และ 13.91
ตามลำดับ ส่วนตลาดญี่ปุ่นค่อนข้างชะลอลง โดยมีการปรับตัวลดลงร้อยละ 2.66

ภาพมูลค่าส่งออกเครื่องใช้ไฟฟ้ารายเดือนในช่วงปี 2549-2551 (ช่วงเดือนม.ค.-พ.ย.)

[]

สินค้าส่งออกที่มีมูลค่าส่งออกสูงสุด 10 อันดับแรก ส่วนใหญ่ยังคงขยายตัวได้ดีในช่วง 11
เดือนแรกของปี 2551 เป็นที่น่าสังเกตสินค้าเครื่องปรับอากาศ มีมูลค่าส่งออกเป็นอันดับต้น ๆ
ทรงตัวจากช่วงเดียวกันของปีก่อน ทั้งนี้เนื่องจากเครื่องปรับอากาศปรับตัวลดลงในตลาดหลัก ได้แก่
อียู สหรัฐอเมริกา และญี่ปุ่นปรับตัวลดลงในช่วง 11 เดือนแรก ร้อยละ12.87 17.44 และ 1.46
ตามลำดับ รวมสัดส่วนการส่งออกเครื่องปรับอากาศทั้ง 3 ตลาด มีสัดส่วน ประมาณร้อยละ 42.75
ของมูลค่าการส่งออกเครื่องปรับอากาศทั้งหมด ขณะที่ตลาดอาเซียน ตะวันออกกลางกลับปรับตัวสูงขึ้น
ซึ่งนอกจากสภาพเศรษฐกิจโดยรวมของโลกที่ชะลอลงแล้วยังมีผลต่อความเชื่อมั่นของผู้บริโภคในการจับจ่ายใช้สอยทำให้ส่งผลกระทบโดยรวมต่อยอดสั่งซื้อเครื่องใช้ไฟฟ้าไปด้วย

ตารางสินค้าเครื่องใช้ไฟฟ้าที่มีมูลค่าส่งออกสูงสุด 10 อันดับแรก
รายไตรมาสและช่วงเดือนม.ค.-พ.ย. ปี2551

[]

ตารางมูลค่าส่งออกเครื่องใช้ไฟฟ้ารายไตรมาสที่ 2551 และช่วงเดือน ม.ค.-พ.ย. 51

[]

ตลาดส่งออกเครื่องใช้ไฟฟ้า

ตลาดสหรัฐอเมริกา

ส่วนใหญ่ไทยส่งออกจำพวกสินค้าภาพ และเครื่องเสียง โดยมีสินค้าเครื่องรับโทรทัศน์เป็นหลัก
ถึงแม้จะชะลอตัวในช่วงไตรมาสแรก แต่กลับกระเตื้องขึ้นในไตรมาส 2 และไตรมาส 3
สอดคล้องกับพฤติกรรมการใช้จ่ายเงินของผู้บริโภคที่มีความระมัดระวังมากขึ้น
และมีแนวโน้มใช้อุปกรณ์เครื่องใช้ที่มีราคาไม่สูงมากนัก
ทำให้เครื่องใช้ไฟฟ้าอย่างเครื่องรับโทรทัศน์แบบเดิมยังมีความต้องการอยู่บ้าง โดยมูลค่าส่งออก 11
เดือนแรกของเครื่องรับโทรทัศน์รวมในตลาดนี้ปรับตัวเพิ่มขึ้นร้อยละ 3.56

ตลาดสหภาพยุโรป

ตลาดอียูถือเป็นตลาดหลักในการส่งออกเครื่องปรับอากาศมีสัดส่วนการส่งออกเครื่องปรับอากาศ
ร้อยละ 31.90 ของมูลค่าส่งออกเครื่องปรับอากาศทั้งหมด ซึ่งในช่วงกลางปี 2549
ชะลอลงบ้างจากมาตรการที่มิใช่ภาษี และกลับกระเตื้องขึ้นในปี 2550 พร้อมกับกระแสโลกร้อน

ขณะที่ในปี 2551 สินค้าเครื่องปรับอากาศในตลาดอียูปรับตัวลดลงตั้งแต่ไตรมาส 2 และ 3
ปรับตัวลดลง ร้อยละ 10.69 และ 51.38 ตามลำดับ จากฐานการส่งออกค่อนข้างสูงในปี 2550
ประกอบกับสภาพเศรษฐกิจของอียูที่กำลังเข้าสู่ภาวะถดถอย ส่งผลให้มูลค่าการส่งออก 11
เดือนแรกของเครื่องปรับอากาศในตลาดนี้ปรับตัวลดลงร้อยละ 12.87
ซึ่งคำสั่งซื้อของตลาดดังกล่าวมีผลต่อยอดรวมของมูลค่าการส่งออกเครื่องปรับอากาศค่อนข้างมาก

ตลาดญี่ปุ่น

มูลค่าส่งออกผลิตภัณฑ์เครื่องอุปกรณ์ไฟฟ้า สำหรับตัดต่อป้องกันวงจรไฟฟ้า รวมถึงแป้นและแผงควบคุม
และตู้เย็นมีสัดส่วนค่อนข้างมากในการส่งออกไปยังตลาดญี่ปุ่น

เครื่องอุปกรณ์ไฟฟ้า สำหรับตัดต่อป้องกันวงจรไฟฟ้า
รวมถึงแป้นและแผงควบคุมมีอัตราการขยายตัวในช่วง 11 เดือนแรกของตลาดนี้เพิ่มขึ้นร้อยละ
29.60

ขณะที่ในช่วง 11 เดือนแรก ตู้เย็นมีมูลค่าส่งออก 231.73 ล้านเหรียญสหรัฐ
ทรงตัวจากช่วงเดียวกันของปีก่อน ร้อยละ 0.25
ซึ่งภาวะอุตสาหกรรมตู้เย็นที่ส่งออกไปญี่ปุ่นก่อนหน้าได้รับผลกระทบจากการผลิตที่เร่งขยายการส่งออกของจีน
ทำให้ยอดส่งออกของไทยชะลอลงแต่ยังมีอัตราการขยายตัวอยู่บ้าง ซึ่งในช่วง 5 เดือนแรกของปี
2551 สำหรับสินค้าตู้เย็นในตลาดญี่ปุ่น ยังคงขยายตัว ร้อยละ 1.75 เท่านั้น
แต่ได้รับคำสั่งซื้อทดแทนจากตลาดอาเซียน และตะวันออกกลาง
จากการขยายตัวของทั้งสองตลาดนี้เองทำให้มูลค่าส่งออกรวมของตู้เย็นปรับตัวสูงขึ้น

ตารางมูลค่าส่งออกสินค้าเครื่องใช้ไฟฟ้าจำแนกตามตลาดส่งออกสำคัญช่วงเดือนม.ค.-พ.ย. ปี
2551

[]

  หมายเหตุ : CN = China (สาธารณรัฐประชาชนจีน)

ME = Montenegro (สาธารณรัฐมอนเตเนโกร)

จากสัดส่วนมูลค่าส่งออกเครื่องใช้ไฟฟ้าช่วงเดือนมกราคมถึงพฤศจิกายน 2551 พบว่า
ตลาดการส่งออกเครื่องใช้ไฟฟ้ามีแนวโน้มส่งออกในตลาดที่มิใช่ตลาดเดิมมากขึ้น เช่น
ตลาดตะวันออกกลาง อาเซียน และตลาดอื่น ๆ เช่น อินเดีย ออสเตรเลีย เป็นต้น

ภาพสัดส่วนมูลค่าส่งออกเครื่องใช้ไฟฟ้าช่วงเดือนมกราคมถึงพฤศจิกายน ปี 2551

[]

ตลาดส่งออกเครื่องซักผ้าของไทย

ตลาดส่งออกเครื่องซักผ้าที่สำคัญของไทย ได้แก่ ออสเตรเลีย ญี่ปุ่น
และมาเลเซียโดยมีมูลค่าการส่งออกในปี 2251 ประมาณ 3,100 2,359 และ 1,647 ล้านบาท
ตามลำดับ

ตารางมูลค่าการส่งออกแยกรายประเทศ

[]

ตลาดส่งออกตู้เย็นของไทย

ตลาดส่งออกตู้เย็นที่สำคัญของไทยอันดับหนึ่งในปี 2551 ได้แก่ประเทศญี่ปุ่น
มีมูลค่าการส่งออกประมาณ 8,101.91 ล้านบาท รองลงมาได้แก่ ประเทศมาเลเซีย
มีมูลค่าการส่งออกประมาณ 3,098.78 ล้านบาทและอันดับสาม ได้แก่ประเทศเวียดนาม
มีมูลค่าการส่งออกประมาณ 2,484.31 ล้านบาท

ตารางมูลค่าการส่งออกตู้เย็นแยกรายประเภท

[]

แนวโน้มภาวะอุตสาหกรรมเครื่องใช้ไฟฟ้า ปี 2552

ภาวะการผลิตเครื่องใช้ไฟฟ้าไตรมาสที่ 1 ปี 2552 ประมาณว่าจะปรับตัวลดลงจากปี 2551 ร้อยละ
18 ทั้งนี้เนื่องจากการปรับตัวลดลงของการผลิตเพื่อส่งออกไปตลาดหลักเช่น สหรัฐอเมริกา ตลาดอียู
และญี่ปุ่น ซึ่งทั้ง 3 ตลาดมีสัดส่วนการส่งออก ประมาณร้อยละ 40-45
นอกจากนี้ประมาณการว่าตลาดในประเทศจะทรงตัวอีกด้วย
อันเนื่องมาจากเศรษฐกิจมหภาคโดยรวมปรับตัวลดลง
การจ้างงานลดลงเนื่องจากการผลิตเพื่อส่งออกชะลอลง

หากพิจารณาเป็นรายผลิตภัณฑ์หลักปรับตัวลดลงทุกตัว ได้แก่
เครื่องปรับอากาศประมาณการว่าจะชะลอลงประมาณร้อยละ 17
เนื่องจากภาวะคำสั่งซื้อลดลงอันเนื่องมาจากกำลังซื้อในตลาดหลักอียูลดลง
ขณะที่ตลาดทดแทนอย่างตะวันออกกลาง ก็จะมีการแข่งขันด้านราคาค่อนข้างสูงกับผลิตภัณฑ์ของจีน

ผลิตภัณฑ์เครื่องรับโทรทัศน์ที่ผลิตออกสู่ตลาดมีมากขึ้น
อันเนื่องมาจากการปรับเปลี่ยนเทคโนโลยีของสินค้าบางตัว เช่น TV ประเภท LCD/Plasma
ทำให้ผลิตภัณฑ์นี้สู่ตลาดมากขึ้น
และสินค้าเทคโนโลยีเดิมมีราคาต่ำลงจะช่วยกระตุ้นการบริโภคระดับล่างและกลางได้
แต่อย่างไรก็ตาม สินค้าชนิดนี้ประเภท CRT ก็ยังคงปรับตัวลดลงเช่นกัน ประมาณร้อยละ 16

ตู้เย็นที่มีแนวโน้มการส่งออกปรับตัวลดลงเช่นกัน ตลาดหลักของสินค้านี้ คือ ตลาดญี่ปุ่น
รวมถึงตลาดในประเทศทรงตัวเนื่องจากการแข่งขันด้านราคาและคุณภาพสูงในหลายตราสินค้าทั้งตราสินค้าญี่ปุ่น
เกาหลี
แต่เนื่องจากตลาดส่งออกหลักได้รับผลกระทบอย่างรุนแรงจากภาวะเศรษฐกิจที่ชะลอตัวลงทำให้ประมาณการว่าจะปรับตัวลดลงร้อยละ
4 ทำให้คอมเพรสเซอร์ของเครื่องทำความเย็นที่เป็นส่วนประกอบหลักปรับตัวลดลงตามไปด้วย
ประมาณการว่าจะปรับตัวลดลง 12%

อุตสาหกรรมแม่พิมพ์

ภาพรวมการผลิตของอุตสาหกรรมแม่พิมพ์พลาสติกของไทยในปี 2551
นับว่าอยู่ในระดับทรงตัวกล่าวคือ มูลค่าการผลิตแม่พิมพ์พลาสติกในครึ่งปีแรกของปี 2551
ขยายตัวเพิ่มขึ้นจากปี 2550 เล็กน้อย แต่ครึ่งปีหลังของปี 2551 กลับลดลงเล็กน้อย

สำหรับปี 2552 คาดว่าใน 2 ไตรมาสแรกของปี 2552
มูลค่าการผลิตของแม่พิมพ์พลาสติกจะมีแนวโน้มลดลง แต่อาจจะฟื้นตัวได้ในไตรมาสที่ 3 และ 4
 รวมแล้วน่าจะมีมูลค่าลดลงกว่าปี 2551

สำหรับคุณภาพการผลิตและระยะเวลาส่งมอบในการผลิตแม่พิมพ์มีการพัฒนาดีขึ้นเป็นลำดับ
กระนั้นก็ตามยอดนำเข้าแม่พิมพ์ชนิดต่าง ๆ ของปี 2551 ยังมีสูงถึง 20,195 ล้านบาท
ขณะที่มียอดส่งออกรวมเพียง 8,776 ล้านบาท

   

3.3 การจัดหาผลิตภัณฑ์หรือบริการ

3.3.1 รายละเอียดของโรงงาน ปัจจุบันบริษัทฯ มีโรงงานที่ใช้ดำเนินการจำนวน 3 แห่ง

ดังรายละเอียดต่อไปนี้

โรงงานที่ 1 : ตั้งอยู่เลขที่ 59 หมู่ที่ 6 ถนนกิ่งแก้ว ตำบลราชาเทวะ อำเภอบางพลี จังหวัดสมุทร
ปราการ บนเนื้อที่ 9 ไร่ เป็นอาคารโรงงานพื้นที่ใช้สอย 9,200 ตารางเมตร
ประกอบด้วยแผนกการตลาด แผนกวิศวกรรม แผนกการผลิต โดยมีกำลังการผลิตเต็มที่ 3,600
ตัน/ปี

โรงงานที่ 2 : ตั้งอยู่เลขที่ 517 หมู่ที่ 9 ตำบลหนองกี่ อำเภอกบินทร์บุรี จังหวัดปราจีนบุรี
บนเนื้อที่ 13 ไร่ สำหรับการเพิ่มกำลังการผลิตเพื่อตอบสนองความต้องการของลูกค้า
เริ่มดำเนินงานได้ในเดือนกุมภาพันธ์ 2547 โดยมีกำลังการผลิตเต็มที่ 4,200 ตัน/ปี

โรงงานที่ 3 : ตั้งอยู่เลขที่ 28/4 หมู่ที่ 1 ถนนสุวินทวงศ์ ตำบลคลองอุดมชลจร
อำเภอเมืองจังหวัดฉะเชิงเทรา เป็นโรงงานผลิตแม่พิมพ์
ที่สามารถผลิตแม่พิมพ์ใช้กับเครื่องฉีดตั้งแต่ขนาด 30 - 1,300 ตัน

นโยบายการผลิตที่สำคัญ คือ เน้นการผลิตสินค้าที่มีคุณภาพดี
ตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
ทั้งนี้เพื่อให้ลูกค้ามีความเชื่อมั่นและเกิดความพึงพอใจ ในผลิตภัณฑ์ของบริษัทฯ

3.3.2 การจัดหาวัตถุดิบที่ใช้ในการผลิตชิ้นส่วนพลาสติก

-   วัตถุดิบสำหรับการผลิตชิ้นส่วนพลาสติก

  วัตถุดิบหลักสำหรับการผลิตชิ้นส่วนพลาสติกของบริษัทฯ คือ เม็ดพลาสติก
  โดยเป็นการสั่งซื้อจากตัวแทนจำหน่ายในประเทศทั้งหมด
  ซึ่งการสั่งซื้อเม็ดพลาสติกจะแยกตามลักษณะของกลุ่มผลิตภัณฑ์ ดังนี้

-   กลุ่มชิ้นส่วนพลาสติกสำหรับอุตสาหกรรมยานยนต์

  การสั่งซื้อเม็ดพลาสติกเพื่อการผลิตชิ้นส่วนพลาสติกสำหรับอุตสาหกรรมยานยนต์
  เป็นการสั่งซื้อล่วงหน้าจากผู้จำหน่ายในประเทศ โดยร้อยละ 95 ของการสั่งซื้อเม็ดพลาสติก
  ลูกค้าจะเป็นผู้กำหนดชนิดและประเภทของเม็ดพลาสติกรวมทั้งผู้จำหน่ายเม็ดพลาสติก
  ซึ่งเป็นการควบคุมคุณภาพของวัตถุดิบให้ตรงกับความต้องการของลูกค้า โดยฝ่ายจัดซื้อของบริษัทฯ
  จะจัดซื้อเม็ดพลาสติกตามคำสั่งซื้อของลูกค้า

-   กลุ่มชิ้นส่วนพลาสติกสำหรับอุตสาหกรรมเครื่องใช้ไฟฟ้า

การสั่งซื้อเม็ดพลาสติก เพื่อการผลิตชิ้นส่วนพลาสติก สำหรับอุตสาหกรรมเครื่องใช้ไฟฟ้า มี 2
รูปแบบคือ ลูกค้าจัดหาวัตถุดิบเองและบริษัทฯ ซื้อวัตถุดิบเอง โดยในปี 2551
สัดส่วนของการจัดซื้อวัตถุดิบระหว่างการที่ลูกค้าจัดหาวัตถุดิบและบริษัทฯ
เป็นผู้จัดซื้อวัตถุดิบเองคิดต่อยอดขายคิดเป็นร้อยละ 12.62 และร้อยละ 87.38 ตามลำดับ

อย่างไรก็ตามการสั่งซื้อเม็ดพลาสติกของทั้งสองกลุ่มนั้นบริษัทฯ
สามารถที่จะตกลงกับลูกค้าในการจัดซื้อเม็ดพลาสติกได้ หากบริษัทฯ
สามารถจัดหาแหล่งจำหน่ายเม็ดพลาสติกจากผู้จัดจำหน่ายอื่นที่มีคุณภาพเทียบ
เท่ากับความต้องการของลูกค้าและมีราคาถูกกว่า ทำให้บริษัทฯ ไม่มีปัญหาในการจัดหาเม็ดพลาสติก

ประเภทของเม็ดพลาสติกที่ใช้ สามารถจำแนกเป็นประเภทหลักๆ ได้ดังนี้ Polystyrene –PS,

Polypropylene–PP (Engineering Grade), Acrylonitride Butadiene
Styrene–ABS และอื่นๆ (Nylon 6-66-Pc)

  3.3.3. การจัดหาวัตถุดิบที่ใช้ในการผลิตแม่พิมพ์

-   วัตถุดิบสำหรับการผลิตแม่พิมพ์

วัตถุดิบหลัก คือแบบแม่พิมพ์เหล็ก (Mold Base) และเหล็กชิ้นส่วนแม่พิมพ์ ซึ่งบริษัทฯ
สั่งซื้อจากผู้จัดจำหน่ายภายในประเทศหลายราย เป็นคู่ค้ากับบริษัทฯ มานาน
โดยเหล็กที่ใช้จะเป็นเหล็กที่มีคุณภาพตามความต้องการของแม่พิมพ์แต่ละประเภท
ซึ่งจะทำให้ผลงานที่ฉีดจากแม่พิมพ์ของบริษัทฯ มีอัตราการสูญเสียต่ำในการผลิตแม่พิมพ์ แบ่งเป็น 2
แบบ คือ

  1. ผลิตแม่พิมพ์ใหม่ตามคำสั่งซื้อของลูกค้า

การผลิตแม่พิมพ์ประเภทนี้ บริษัทฯ จะทำการผลิตแม่พิมพ์สำหรับ การฉีดพลาสติกตามที่ลูกค้าต้องการ
และผลิตแม่พิมพ์ตามแบบที่ได้ตกลงร่วมกัน

  2. ลูกค้านำแม่พิมพ์มาให้ซ่อมแซมหรือปรับปรุง

ในส่วนนี้ลูกค้าจะนำแม่พิมพ์ของลูกค้ามาให้ซ่อมแซมหรือปรับปรุง ซึ่งบริษัทฯ
จะร่วมกับลูกค้าในการแก้ไขลักษณะผิว โครงสร้างแบบแม่พิมพ์ที่ลูกค้า
เพื่อเป็นการปรับปรุงหรือแก้ไขให้แม่พิมพ์พลาสติกได้การผลิตที่เร็วขึ้น หรือตามลักษณะที่ลูกค้าต้องการ
ซึ่งการให้บริการในส่วนนี้จะเป็นการสร้างความเชื่อมั่นในการบริการของบริษัทฯ กับลูกค้า
ในแม่พิมพ์ที่บริษัทฯ รับจ้างฉีดพลาสติก หากแม่พิมพ์ของลูกค้าเกิดชำรุดเสียหาย

อนึ่งในการผลิตและซ่อมแซมแม่พิมพ์ บริษัทฯ กำหนดราคาค่าบริการจาก ขนาดของแม่พิมพ์
ความยากง่ายในการซ่อมแซม และชั่วโมงการทำงาน โดยบันทึกเป็นรายได้จากการขายและบริการ

3.3.4. กระบวนการผลิตชิ้นส่วนพลาสติก

กระบวนการผลิตชิ้นงานฉีดพลาสติก
จะเริ่มต้นตั้งแต่การหลอมละลายเม็ดพลาสติกจากนั้นก็ทำการอัดฉีดพลาสติกเหลวเข้าสู่แม่พิมพ์
รอให้ชิ้นงานเซ็ทตัวและให้ระบบของเครื่องดันชิ้นงานออกมา
สามารถแบ่งสัดส่วนเวลาที่ใช้ในการฉีดพลาสติกแต่ละขั้นตอนเป็นวงจรการฉีดพลาสติกได้ดังรูปต่อไปนี้

[][][][]

กระบวนการผลิตชิ้นส่วนพลาสติกของบริษัทฯ
จะเริ่มตั้งแต่ขั้นตอนการรับคำสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
แล้วจึงวางแผนการผลิต จัดทำแม่พิมพ์
นำมาติดตั้งปรับแต่งแล้วจึงฉีดพลาสติกออกมาเป็นชิ้นงานตามที่ลูกค้าต้องการ
โดยสามารถแสดงเป็นแผนภูมิได้ดังต่อไปนี้

[]

ผลผลิตที่เกิดจากกระบวนการผลิตชิ้นส่วนพลาสติกของ บริษัทฯ สามารถแบ่งเป็นกลุ่มใหญ่ๆ
ได้ดังต่อไปนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร ฝาครอบล้อ ยางกันโคลน
ฝาครอบ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

ผลิตภัณฑ์ของบริษัทฯ ในกลุ่มนี้ เช่น ชิ้นส่วนภายนอกและภายในของ ตู้เย็น เครื่องปรับอากาศ
เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

ผลิตภัณฑ์ของบริษัทฯ
ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์สำหรับสินค้าอุปโภคบริโภค เช่น
ฝาครอบกระป๋องสี กระปุกสำลี เป็นต้น

  3.3.5 กระบวนการออกแบบและผลิตแม่พิมพ์

[]กระบวนการออกแบบและผลิตแม่พิมพ์หลัก ๆ ประกอบด้วยขั้นตอนต่อไปนี้

1)  ออกแบบผลิตภัณฑ์ (Product Design)

2)  ออกแบบแม่พิมพ์ (Mold Design)

3)  [][]ทำการผลิตแต่ละชิ้นส่วนประกอบ( Machining )

4)  ทำขัดแต่งและการประกอบแม่พิมพ์ (Fitting & Assembly)

5)  การตรวจสอบคุณภาพ

6)  ทำการทดสอบการฉีดชิ้นงาน ( Try-Out )

  กระบวนการผลิตแม่พิมพ์ของบริษัท ที.กรุงไทยอุตสาหกรรม จำกัด (มหาชน)
  จะเริ่มตั้งแต่ขั้นตอนการรับสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
  แล้วจึงวางแผนการผลิตแม่พิมพ์
  ควบคุมตรวจสอบคุณภาพและนำทดลองฉีดพลาสติกออกมาเป็นชิ้นงาน ตรวจสอบรับรองการผลิต
  ก่อนส่งมอบให้กับลูกค้า โดยสามารถแสดงเป็นแผนภูมิได้ดังต่อไปนี้

[]

  3.3.6 การวิจัยและพัฒนาการผลิตแม่พิมพ์

บริษัทฯ ได้จัดสรรงบประมาณลงทุน สำหรับซื้อโปรแกรม SOFTWARE CATIA Version 5.0 ในปี
2548
เพื่อช่วยในการวิเคราะห์ปัญหาการไหลของพลาสติกฉีดในแม่พิมพ์ฉีดพลาสติกที่ใช้ในการผลิตแม่พิมพ์
ซึ่งโปรแกรมคอมพิวเตอร์นี้สามารถออกแบบ (CAD) และแปลงข้อมูลเข้าสู่ระบบการผลิต (CAM)
และวิเคราะห์ข้อมูลทางวิศวกรรม (CAE) อื่นๆ

3.3.7 การซ่อมแซมแม่พิมพ์

นอกจากการให้บริการผลิตแม่พิมพ์แล้วบริษัทฯ ยังให้บริการซ่อมแซมแม่พิมพ์ที่ชำรุดที่เกิดจาก
การใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อมั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซม ได้ทันที
โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

3.3.8 สิ่งแวดล้อม

ทางบริษัทฯ ได้ตระหนักถึงผลกระทบกับสิ่งแวดล้อม ที่อาจมีผลกระทบต่อ พนักงาน การผลิต
และคุณภาพของผลิตภัณฑ์ จึงได้ทำการร้องขอให้ศูนย์ความปลอดภัยการทำงานพื้นที่ 6 ตำบลเทพารักษ์
จังหวัดสมุทรปราการ และทางศูนย์ความปลอดภัยการทำงานพื้นที่ 6
ได้แจ้งการตรวจประเมินสภาพแวดล้อมการทำงาน ลงวันที่ 24 กุมภาพันธ์ 2547
ได้ผลการตรวจประเมินสภาพแวดล้อมเกี่ยวกับการวัดระดับเสียง, ระดับแสง,จำนวนฝุ่นในอากาศ,
สารโทลูอีน และสารเอ็น-เฮกเซน ปรากฏค่าที่วัดได้อยู่ใกล้เคียงกับมาตรฐานที่กำหนดไว้

ในปี 2549 บริษัทฯ ได้ทำการปรับปรุงมาตรฐานสิ่งแวดล้อมต่างๆ จนสามารถได้รับประกาศนียบัตร
ระบบมาตรฐานการจัดการสิ่งแวดล้อม หรื อ ISO 14001/2004 NO: TH 21040601E/
21.04.2006 เมื่อวันที่ 21 เมษายน 2549